ঢাকার দুই সিটিতে শান্তিপূর্ণ নির্বাচন চায় যুক্তরাষ্ট্র
ঢাকা উত্তর ও দক্ষিণ সিটি কর্পোরেশন নির্বাচন শান্তিপূর্ণ ও অংগ্রহণমূলক হবে- তেমনটি প্রত্যাশা করছে ঢাকায় মার্কিন দূতাবাস। তাদের টুইটার পেজে বৃহস্পতিবার বিকালে এক স্ট্যাটাসে তারা লিখেছে, ‘আমরা ঢাকার জন্য একটি শান্তিপূর্ণ ও অংশগ্রহণমূলক সিটি কর্পোরেশন নির্বাচন কামনা করছি।’ 







সেই সঙ্গে একটি স্লোগান সংবলিত ছবিও শেয়ার করেছে দূতাবাসটি। যাতে লেখা রয়েছে, ‘শান্তিপূর্ণ নির্বাচন ও অর্থনৈতিক সমৃদ্ধি হাতে হাত রেখে চলে!’




এর আগে সম্প্রতি নির্বাচন কমিশনের সঙ্গে বৈঠক করেন মার্কিন রাষ্ট্রদূত আর্ল রবার্ট মিলার। সে সময়ও তিনি অংশগ্রহণমূলক নির্বাচনের ওপর জোর দেন।  এ ছাড়া মার্কিন দূতাবাসের রাজনৈতিক বিভাগের কর্মকর্তারা বড় দুই দলের চার মেয়র প্রার্থীর সঙ্গে বৈঠক করেছেন। তখনও তারা একই প্রত্যাশা ব্যক্ত করেছিলেন।

ঢাকা উত্তর ও দক্ষিণ সিটি কর্পোরেশন নির্বাচন শান্তিপূর্ণ ও অংগ্রহণমূলক হবে- তেমনটি প্রত্যাশা করছে ঢাকায় মার্কিন দূতাবাস। তাদের টুইটার পেজে বৃহস্পতিবার বিকালে এক স্ট্যাটাসে তারা লিখেছে, ‘আমরা ঢাকার জন্য একটি শান্তিপূর্ণ ও অংশগ্রহণমূলক সিটি কর্পোরেশন নির্বাচন কামনা করছি।’